CELEX: 32019D2246
Language: mt
Date: 2019-12-19 00:00:00
Title: Deċiżjoni tal-Kunsill (UE) 2019/2246 tad-19 ta’ Diċembru 2019 dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt CETA fir-rigward tal-adozzjoni tal-Lista tal-Arbitri skont l-Artikolu 29.8 tal-Ftehim

30.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 336/288
               
            
         DEĊIŻJONI TAL-KUNSILL (UE) 2019/2246
         tad-19 ta’ Diċembru 2019
         dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt CETA fir-rigward tal-adozzjoni tal-Lista tal-Arbitri skont l-Artikolu 29.8 tal-Ftehim
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Il-Ftehim Ekonomiku u Kummerċjali Komprensiv (CETA) bejn il-Kanada, minn naħa waħda, u l-Unjoni Ewropea u l-Istati Membri tagħha, min-naħa l-oħra (il-“Ftehim”) ġie ffirmat fit-30 ta’ Ottubru 2016.
                  
               
                     (2)
                  
                  
                     F’konformità mad-Deċiżjoni tal-Kunsill (UE) 2017/38 (1), partijiet mill-Ftehim ġew applikati b’mod proviżorju mill-21 ta’ Settembru 2017.
                  
               
                     (3)
                  
                  
                     L-Artikolu 29.8.1 tal-Ftehim jipprevedi li l-Kumitat Konġunt CETA, stabbilit skont l-Artikolu 26.1 tal-Ftehim, jistabbilixxi lista ta’ 15-il persuna li huma lesti u kapaċi jaqdu l-funzjoni ta’ arbitru.
                  
               
                     (4)
                  
                  
                     Jixraq, għalhekk, li tiġi stabbilita l-pożizzjoni li għandha tittieħed f’isem l-Unjoni fil-Kumitat Konġunt CETA billi d-Deċiżjoni ser tkun vinkolanti għall-Unjoni,
                  
               ADOTTA DIN ID-DEĊIŻJONI:
         
            Artikolu 1
            Il-pożizzjoni li għandha tittieħed f’isem l-Unjoni fil-Kumitat Konġunt CETA fir-rigward tal-adozzjoni tal-lista tal-arbitri skont l-Artikolu 29.8 tal-Ftehim għandha tkun ibbażata fuq l-abbozz ta’ deċiżjoni tal-Kumitat Konġunt CETA mehmuż ma’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, id-19 ta’ Diċembru 2019.
            
               
                  Għall-Kunsill
               
               
                  Il-President
               
               K. MIKKONEN
            
         
         
            (1)  Id-Deċiżjoni tal-Kunsill (UE) 2017/38 tat-28 ta’ Ottubru 2016 dwar l-applikazzjoni provviżorja tal-Ftehim Ekonomiku u Kummerċjali Komprensiv (CETA) bejn il-Kanada, minn naħa waħda, u l-Unjoni Ewropea u l-Istati Membri tagħha, min-naħa l-oħra (ĠU L 11, 14.1.2017, p. 1080).
      
      
         
            ABBOZZ
            DEĊIŻJONI Nru …/2019 TAL-KUMITAT KONĠUNT CETA
            ta’ …
            li tistabbilixxi lista ta’ arbitri skont l-Artikolu 29.8 tal-Ftehim
            IL-KUMITAT KONĠUNT CETA,
            Wara li kkunsidra l-Ftehim Ekonomiku u Kummerċjali Komprensiv (CETA) bejn il-Kanada, minn naħa waħda, u l-Unjoni Ewropea u l-Istati Membri tagħha, min-naħa l-oħra (“il-Ftehim”), u b’mod partikolari l-Artikoli 29.8 tiegħu,
            Billi:
            
                        (1)
                     
                     
                        B’konformità mal-Artikolu 30.7.3 tal-Ftehim, partijiet mill-Ftehim ilhom japplikaw proviżorjament mill-21 ta’ Settembru 2017.
                     
                  
                        (2)
                     
                     
                        Skont l-Artikolu 29.8.1 tal-Ftehim, il-Kumitat Konġunt CETA għandu jistabbilixxi lista ta’ 15-il persuna li huma lesti u kapaċi jaqdu l-funzjoni ta’ arbitru. Il-lista tal-arbitri għandha tkun magħmula minn tliet sublisti: sublista waħda għal kull Parti u sublista waħda ta’ persuni li ma huma ċittadini tal-ebda Parti biex jaġixxu bħala presidenti,
                     
                  ADOTTA DIN ID-DEĊIŻJONI:
            
                        1.
                     
                     
                        Il-lista tal-arbitri għall-finijiet tal-Artikolu 29.8 tal-Ftehim kif tinsab fl-Anness hija b’dan stabbilita.
                     
                  
                        2.
                     
                     
                        Din id-Deċiżjoni ssir effettiva fid-data tal-adozzjoni tagħha mill-Kumitat Konġunt CETA.
                     
                  
               Magħmul fi …,
               
                  
                     Għall-Kumitat Konġunt CETA
                  
               
            
         
      
      
         
            ANNESS
            IL-LISTA TAL-ARBITRI STABBILITA SKONT L-ARTIKOLU 29.8 TAL-FTEHIM
            Sublista għall-Kanada:
            
                        1.
                     
                     
                        Serge Fréchette
                     
                  
                        2.
                     
                     
                        Valerie Hughes
                     
                  
                        3.
                     
                     
                        Matthew Kronby
                     
                  
                        4.
                     
                     
                        Debra Steger
                     
                  
                        5.
                     
                     
                        J. Christopher Thomas
                     
                  
                        6.
                     
                     
                        Cherise Valles
                     
                  Sublista għall-UE:
            
                        1.
                     
                     
                        Claudio Dordi
                     
                  
                        2.
                     
                     
                        Michael Hahn
                     
                  
                        3.
                     
                     
                        Pieter Jan Kuijper
                     
                  
                        4.
                     
                     
                        Hélène Ruiz Fabri
                     
                  
                        5.
                     
                     
                        Peter Van den Bossche
                     
                  Sublista ta’ Presidenti:
            
                        1.
                     
                     
                        James Bacchus
                     
                  
                        2.
                     
                     
                        Christian Häberli
                     
                  
                        3.
                     
                     
                        Daniel Moulis
                     
                  
                        4.
                     
                     
                        David Unterhalter
                     
                  
                        5.
                     
                     
                        Seung Wha Chang